# Napulj

| Napulj Comune di Napoli |
| --- |
| Panorama grada i Napuljskog zaljevaPanorama grada i Napuljskog zaljeva |
|  |
|

|  |  |
| --- | --- |
|  **Zastava** |  **Grb** |

 |
| Koordinate: ﻿ / ﻿ |
| **Država** |  Italija
 |
| **Regija** | Kampanija
 |
| **Provincija** | Napulj
 |
|  |
| **Vlast**  |
|  - **Gradonačelnik** | Luigi de Magistris
 |
|  |
| **Površina**  |
|  - **Ukupna** | 117 km²
 |
| **Visina** | 17 m
 |
|  |
| **Stanovništvo** (2011)
 |
|  - **Urbano područje** | 962.003
 |
|  - **Područje utjecaja** | 4,200.000
 |
|  |
| **Vremenska zona** | UTC+1 (UTC+2)
 |
| **Poštanski broj** | 80100, 80121-80147
 |
| **Pozivni broj** | 081
 |
| **Službene stranice** Službena stranica
 |
| Karta
 |
| Napuljclass=notpageimage| Napulj na karti Italije |

**Napulj** (grčki: Νεάπολις; napolitanski: *Napule*; talijanski: *Napoli*) je glavni grad italijanske regije Kampanije. Smješten je na obali Tirenskoga mora i zauzima čitav prostrani Napuljski zaljev, penje se do padina Vezuva i do brežuljaka u unutrašnjosti. Napulj je najveći grad južne Italije s oko milijun, a u širem području čak 4,2 milijuna stanovnika, te je treći po veličini u Italiji, poslije Rima i Milana. To je iznimno živahan, prenapučen mediteranski grad, a još k tome luka pa je promet gotovo kaotičan, a cvate i kriminal (Camorra). Pored službenog italijanskog jezika u gradu se govori i tradicionalni napolitanski jezik. Historijski centar Napulja uvršten je 1995. u UNESCOv popis mjesta svjetske baštine u Evropi.

## Geografija

Napulj leži na sjeveru istoimenog Napuljskog zaljeva, u blizini poznatog aktivnog vulkana Vezuva. Blizu Napulja se nalaze ruševine Pompeja i Herkulanuma stradalih 79. prilikom erupcije Vezuva. U Napuljskom zaljevu leže otoci Procida, Ischia i Capri.

## Historija

Bitka na Vezuvu tokom Gotskih ratova između Gota i Bizanta u 6. vijeku
Historija Napulja obiluje usponima i padovima, a u dva navrata bio je prijestolnica kraljevstava. Osnovali su ga drevni Grci između 7. i 6. vijeka pne, nazvavši ga Partenopa (po mitskoj sireni, osnivačici grada), a nešto kasnije u njegovoj blizini izgradili su i naselje Nea Polis (grčki: *Νέα Πόλις*, tj. Novi grad) po kome duguje današnje ime. Grad je bio dio Velike Grčke, a okolica grada je bila poprište velikog sukoba tokom Drugog punskog rata. Za rimske vladavine grad je zadržao grčki jezik i originalne običaje, a poslije pada Zapadnog Rimskog Carstva grad prelazi iz ruke u ruku različitih vladara. Danas se u gradu mogu naći spomenici svih tih bivših perioda vlasti.

Novi dvorac (*Castel Nuovo*) kojemu je veličanstveni renesansni portal uradio Lucijan Vranjanin.
Nakon iscrpljujućeg Gotskog rata područjem je zavladalo Bizantsko Carstvo, da bi poslije zavladali Langobardi. U 11. vijeku osvajaju ga Normani pod vodstvom Roberta Gviskara, te slijede Nijemci (Hohenštaufovci), Anžuvinci od 8. do polovine 15. vijeka, Aragon, Španjolska i naposljetku Burboni od 18. vijeka do ujedinjenja Italije. Tada je Napulj postao glavni grad Kraljevstva Dvije Sicilije, a postao je i glavni grad Napuljskog Kraljevstva. U 17. vijeku Napulj je sa 300.000 stanovnika po veličini bio drugi grad u Evropi (poslije Pariza). Bourbonska vladavina ostavila je velebne građevine poput Kraljevske palače na Capodimontu, gdje se danas nalazi bogati muzej.

Kraljevski dvorac na trgu Plebiscita
## Znamenitosti

Historijski centar Napulja| Svjetska baština UNESCO-a |
|  |
|  Italija |
| Registriran | 1995. (19. zasjedanje) |
| Vrsta | kulturno dobro |
| Mjerilo | ii, iv |
| Ugroženost | no |
| Referenca | UNESCO |

Historijski centar Napulja uvršten je na UNESCO-v popis mjesta svjetske baštine u Evropi. Iako je jedan od najljepših gradova u Evropi i bogat spomenicima koja svjedoče o njegovoj bogatoj prošlosti, zaobišao ga je masovni turizam, jer se više posjećuju obližnji atraktivni lokaliteti. Naime, u blizini Napulja, u podnožju Vezuva, nalaze se Herkulanej i Pompeji, gradovi koje je u 1. vijeku zatrpao vulkanski pepeo tokom erupcije Vezuva, a koji je danas glavna meta brojnih turista.

Unutar grada postoje mnoga atraktivna mjesta, poput brojnih dvoraca:

* Novi dvorac (*Castel Nuovo* ili *Maschio Angioino*) u samom središtu grada; na popisu svjetske baštine. Castel Nuovo je svjedočio mnogim historijskim vjerskim događajima: godine 1294., papa Celestin V. je abdicirao u dvorani dvorca, nakon čega je opet tu, kardinalskim kolegijumom izabran papa Bonifacije VIII..
* Normanski dvorac dell'Ovo (Jajoliki dvorac) izgrađen je preko rimske utvrde iz 5. vijeka na otoku Megarides, na kojemu su Grci iz Cumae osnovali prvo naselje.
* Dvorac Capuano
* Dvorac sv. Elma (*Castel Sant'Elmo*) je zvjezdolikog tlocrta, a izgrađen je 1329. godine.

Najvažniji trg je Trg plebiscita (Piazza del Plebiscito) koji je započeo bonapartski kralj Joachim Murat, a završio burbonski kralj Ferdinand IV. Napuljski. Njega čine na istoku Kraljevska palača, a na zapadu crkva sv. Franje Paolskog (San Francesco di Paola) čije se kolonade protežu na obje strane. U blizini je i Teatar sv. Karla (*Teatro di San Carlo*) koji je najveća operna kuća u Italiji i najstarija aktivna opera u Evropi, osnovana 1737. godine. U Napulju je već 1224. osnovan univerzitet.

Nacionalni arheološki muzej posjeduje najveću i najbogatiju kolekciju rimskih umjetnina (iz Pompeja i Herkulaneja), ali i zbirku djela iz stare Grčke i renesanse.

Muzej Capodimonte, bivša palača Capodimonte, posjeduje jednu od najvažnijih zbirki slikarstva u Italiji s djelima umjetnika od 13. do 18. vijeka (Simone Martini, Rafael, Tizian, Caravaggio, El Greco, Jusepe de Ribera, Luca Giordano i dr.), i zbirku djela porculanske tvornice Capodimonte.

Ostali muzeji su: Certosa di San Martino (bivši samostan, a sada muzej Burbonaca), Željeznički muzej Pietrarsa s najstarijom lokomotivom u Italiji, Villa Pignatelli i Palazzo Como, te nacionalna knjižnica Biblioteca Nazionale Vittorio Emanuele III.

Od svih katoličkih crkava (oko 28) napuljske nadbiskupije najvažnija je Napuljska katedrala u kojoj se svake godine 19. septembra održava svečanost čuda sv. Januarija, zaštitnika grada.

* Staro središte Napulja ispred Novog grada
* Dvorac dell'Ovo (u prijevodu *jajoliki*)
* Crkva sv. Dominika (*Chiesa di San Domenico Maggiore*)
* Napuljska katedrala Gospina Uzašašća (*Duomo di Santa Maria Assunta*)
* Crkva sv. Franje Paolskog na trgu Plebiscita

*Piazza San Gaetano*
## Sport

Središnja dvorana Nacionalnog arheološkog muzeja
Nogomet je daleko najpopularniji sport u Napulju, koji su donijeli Englezi na samom početku 20. vijeka i duboko se ukorijenio u lokalnu kulturu. Nogomet igraju svi od ulične djece (*scugnizzi*) do profesionalaca. Najpoznatiji klub je SSC Napoli iz prve talijanske lige Serie A, koji igra na stadionu *Stadio San Paolo* u Fuorigrotti. Tim je osvojio talijansko prvenstvo (*Scudetto*) dva puta, kada je za klub igrao Diego Maradona, ali i Kup UEFA.

## Kultura

Napulj se smatra domovinom pizze, a najstarija pizzeria u gradu datira iz 1830. godine. Veliki dio napolitanske kulture je vezan za glazbu, uključujući izum romantične gitare i madoline, te velikog doprinosa operi i narodnoj umjetnosti. Od osoba koje simboliziraju Napulj ističu se svetac zaštitnik Januarius, Pulcinella, i sirene iz grčkog epa Odiseje.

## Značajne osobe

* Statius (45–96), pjesnik
* Papa Bonifacije V. (†625)
* Papa Urban VI. (1318–1389)
* Papa Bonifacije IX. (1356–1404)
* Kralj Alfons II. Napuljski (1448–1495)
* Giambattista Marino (1569–1625), pjesnik
* Gian Lorenzo Bernini (1598–1680), skulptor, arhitekt i slikar
* Giambattista Vico (1668–1744), filozof
* Domenico Scarlatti (1685–1757), skladatelj
* Ferdinand I. (1751–1825), kralj obaju Sicilija
* Vincenzo Gemito (1852.-1929), kipar
* Viktor Emanuel III. (1869–1947), kralj Italije, Etiopije i Albanije
* Enrico Caruso (1873–1921), operski pjevač
* Umberto Nobile (1885–1978), istraživač
* Giorgio Napolitano (1925–), političar i predsjednik Italije
* Fabio Cannavaro (1973–), nogometaš
* Massimiliano Rosolino (1978–), olimpijski plivač

## Reference

## Vanjske veze

* Napoli nel mondo, Napulj oko svijeta
* City Council's website
* Naples, Italy Filmovi i foto galerija
* Around Naples
* A walk in pictures among the Naples of today and from the past Arhivirano 2006-08-28 na Wayback Machine-u
* Panorama of Naples by Google Earth
* Sectioned map of Naples Arhivirano 2006-05-06 na Wayback Machine-u
* Around Naples, slightly different version of above site. Arhivirano 2007-04-25 na Wayback Machine-u
* Compagnia Trasporti Pubblici (Public Transport Company) Arhivirano 2006-11-02 na Wayback Machine-u
* Consorzio Unico Campania, English Home Page Arhivirano 2006-08-28 na Wayback Machine-u
* Università degli Studi di Napoli "Federico II" Univerzitet
* Satellite image of Naples and Vesuvius Arhivirano 2006-10-01 na Wayback Machine-u Satelitske snimke
* Association of the Verace Pizza Napoletana (The True Pizza Society) Arhivirano 2006-08-23 na Wayback Machine-u
* Museo Archeologico Nazionale Napoli (National Archaeological Museum)
* Napoliwatch - reports in English of all Napoli Soccer's matches
* Biblioteca Nazionale di Napoli (National Library of Naples) Arhivirano 2006-07-14 na Wayback Machine-u